Държавен вестник, бр. 31, 2025 г., стр. 11

БРОЙ  31	
Д Ъ Р Ж А В Е Н  В Е С Т Н И К 	
СТР.  11   
(3) Доставчикът на услуги съхранява ин­
формацията по ал. 2, изготвена в писмена 
форма, за срока на предоставяне на услугата.
Чл. 51. (1) Доставчикът на услуги прилага 
процедури, които гарантират, че услугите са 
в съответствие с приложимите изисквания 
за достъпност по чл. 46 през целия срок на 
предоставянето им.
(2) При изпълнение на изискването по 
ал. 1 доставчикът на услуги отчита по под­
ходящ начин промените в характеристиките 
на предоставянето на услугата, промените 
в приложимите изисквания за достъпност 
и промените в хармонизираните стандарти 
или в техническите спецификации по чл. 48, 
чрез позоваване на които услугата се опре­
деля като съответстваща на изискванията за 
достъпност по чл. 46.
Чл. 52. (1) В случай на несъответствие дос­
тавчикът на услуги предприема необходимите 
коригиращи мерки за привеждане на услугата 
в съответствие с приложимите изисквания за 
достъпност по чл. 46.
(2) Когато услугата не отговаря на при­
ложимите изисквания за достъпност по 
чл. 46, доставчикът на услуги незабавно, от 
установяване на несъответствието, инфор­
мира за това компетентния орган по чл. 54, 
ал. 1 и компетентните национални органи 
на държавите членки, в които се предоставя 
услугата, като предоставя подробна инфор­
мация по-специално за несъответствието с 
приложимите изисквания и за предприетите 
коригиращи мерки.
Чл. 53. (1) При обосновано искане от орган 
по чл. 54, ал. 1 или от компетентен орган на 
друга държава членка, в които се предоставя 
услугата, доставчикът на услуги предоставя 
цялата информация, необходима за доказване 
на съответствието на услугата с приложимите 
изисквания за достъпност по чл. 46. Тази ин­
формация се предоставя на органите по чл. 54, 
ал. 1 на хартиен или на електронен носител 
на български език в определен от тях срок.
(2) По искане на орган по ал. 1 доставчикът 
на услуги оказва съдействие при всяко пред­
прието действие за привеждане на услугата 
в съответствие с приложимите изисквания.
Раздел IV
Контрол на съответствието на услугите
Чл. 54. (1) Контролът на съответствието 
на услугите се извършва от:
1. Комисията за регулиране на съобщени­
ята – за услугите по чл. 2, ал. 2, т. 1;
2. Съвета за електронни медии – за услу­
гите по чл. 2, ал. 2, т. 2;
3. Главна дирекция „Гражданска въздухо­
плавателна администрация“ – за услугите за 
въздушен превоз на пътници по чл. 2, ал. 2, т. 3;
4. Изпълнителна агенция „Автомобилна 
администрация“ – за услугите за автобусен 
превоз на пътници по чл. 2, ал. 2, т. 3 и 4;
5. Изпълнителна агенция „Железопътна 
администрация“ – за услугите за железопътен 
превоз на пътници по чл. 2, ал. 2, т. 3 и 4;
6. Изпълнителна агенция „Морска админист­
рация“ – за услугите за превоз на пътници по 
вода по чл. 2, ал. 2, т. 3;
7. Комисията за финансов надзор и замест­
ник-председателя на Комисията за финансов 
надзор, ръководещ управление „Надзор на ин­
вестиционната дейност“ – за услугите по чл. 2, 
ал. 2, т. 5 във връзка с услугите, посочени в 
§ 1, ал. 1, т. 25, буква „б“ от допълнителните 
разпоредби;
8. Българската народна банка – за услуги­
те по чл. 2, ал. 2, т. 5 във връзка с услугите, 
посочени в § 1, ал. 1, т. 25, букви „в“ – „д“ от 
допълнителните разпоредби;
9. Министерството на културата – за услу­
гите по чл. 2, ал. 2, т. 6;
10. Комисията за защита на потребите­
лите – за услугите по чл. 2, ал. 2, т. 5 във 
връзка с услугите, посочени в § 1, ал. 1, т. 25, 
буква „а“ от допълнителните разпоредби, и 
за услугите по чл. 2, ал. 2, т. 7.
(2) Когато икономическият оператор се е 
позовал на чл. 3, органите по ал. 1:
1. проверяват дали икономическият опе­
ратор е извършил оценката по чл. 3;
2. правят преглед на оценката и на резул­
татите от нея, включително на правилното 
използване на критериите, определени в при­
ложение № 1 и в делегираните актове, приети 
от Европейската комисия на основание чл. 14, 
параграф 7 от Директива (ЕС) 2019/882;
3. проверяват спазването на приложимите 
изисквания за достъпност.
(3) Органите по ал. 1 имат право да искат 
съдействие от компетентните органи на дру­
гите държави членки.
(4) Органите по ал. 1 оказват съдействие 
на Европейската комисия и на компетентните 
органи на другите държави членки по тяхно 
искане.
(5) За осъществяване на контрола органът 
по ал. 1, неговият ръководител или оправо­
мощено от него длъжностно лице оправо­
мощава с акт длъжностни лица от неговата 
администрация.
(6) Органите по ал. 1 оповестяват по под­
ходящ начин какви са техните отговорности, 
дейности и решения по този закон. При по­
искване те предоставят тази информация в 
достъпен формат.
Чл. 55. (1) В изпълнение на своите функции 
оправомощените по чл. 54, ал. 5 длъжностни 
лица имат право:
1. да извършват проверки за спазване на 
изискванията на този закон;